Økonomien i friidrettslaget er solid og styret er godt fornøyd med resultat for 2019. Resultatet endte på i overkant av 50.000 og vi hadde budsjettert med å gå i null. Styret har fortsatt sin strategi på å bruke midler på å lønne daglig leder og barnetrenere. Vi ser nå at det gir resultater gjennom økt medlemsmasse og sponsorinntekter. Det er i 2019 ikke foretatt noen store investeringer av oppgraderinger på bane og klubbhus. Kun nødvendig vedlikehold gjennomført av vår lojale dugnadsgjeng.

**Inntekter**

Aurskog – Høland Friidrettslag har lokale støttespillere som bidrar til forutsigbar økonomi. Vår viktigste inntektskilde er sponsorinntekter. Høland og Setskog Sparebank er vår hovedsponsor og har i tillegg til hovedavtalen gitt oss ekstra midler til å arrangere Bjørkelekene i 2019. I tillegg har Power Bjørkelangen og Foodman på Aurskog bidratt med betydelige summer i forbindelse med våre arrangementer. Ut over sponsorinntekter har vi i 2019 fått tilskudd fra NIF, leieinntekter på anlegg, bingoavtalen og skiltereklame. Vår daglige leders arbeid med samarbeidspartnere begynner å gi resultater.

Som allerede nevnt arrangerte vi Bjørkelekene i 2019. Det ble en både sportslig og økonomisk suksess. Mange sponsorer sa seg villig til å bidra med økonomisk støtte til dette flotte arrangementet blant annet Bakke AS, Høland og Setskog Sparebank og Lions. I tillegg fikk en del offentlige tilskudd gjennom Akershusfondet, Idrettsrådet i Aurskog – Høland og Aurskog- Høland utvikling. Noe av overskuddet for 2019 kan tilskrives bidragene vi fikk gjennom dette arrangementet og det er ment til å brukes i neste års arrangement.

Før 2019 inngikk vi en avtale med Rubic. Det er et medlemssystem som gjør det mye enklere for oss å få kontroll over medlemsmassen og fakturering av medlemskap. I tillegg får medlemmene en egen side de kan administrere sitt eget medlemskap. Vi vil i enda større grad dra nytt av dette systemet i 2020 når vi har fått et år på å lære oss systemet og det vil være svært tidsbesparende for regnskapsfører.

**Kostnader**

Det er ikke gjort noen ekstraordinære tiltak i 2019 av betydelige summer. Det blir brukt en del midler på lønn til daglig leder og trenergodtgjørelse, men det er i tråd med styrets strategi. Det er i tillegg gjort noen engangsinvesteringer på nytt hjemmeside og avtale om ny medlemsregistrering i Rubic. Øvrige kostnader har vært stabile. Vi har blant annet kuttet ut bruk av regnskapsfører og det har spart friidrettslaget for 50.000 i årlige kostnader. Det blir gjort en del innkjøp i forbindelse med arrangementet til Bjørkelekene. Det ble også bygget en seierspall og tribune tilpasset rullestolbrukere.

**Sponsorer**



Med årets aktiviteter hensyntatt ble 2019 et godt økonomisk år og klubben står godt rustet til videre drift og aktivitet i årene som kommer.

Styret er fornøyd med hvordan klubben driftes og det er viktig å holde kontinuitet i arbeidet. Det budsjetteres med et lite overskudd i 2020. Vi vil fortsatt bruke midler på idrettsaktiviteter, folkehelse og holde anlegget i god stand.